OpenLLM-France/wikimedia huggingface dataset:
# Kōtō

Kōtō (japonieraz: 江東区, Kōtō-ku) Tokio hiriko 23 auzo berezi bat da. 2012ko erroldaren arabera Kōtōko 39'48 km²-tan 442.271 biztanle zeuden.

## Geografia

Tokioren hego-ekialdeko auzoa da eta Sumida eta Arakawa ibaien artean kokaturik dago. Odaiba uharte artifizialaren zati bat ere hartzen du.

## Historia

Kōtō auzoa 1947ko martxoaren 15ean eratu zen Fukagawa eta Jōtō auzoak elkartzean.

## Ondasun nabarmenak

* Odaiba uharte artifiziala.
* Tomioka Hachiman santutegia.
* Tokioko Arte Garaikideko museoa.
* Yumenoshima negutegi botanikoa.

## Iruditegia

* Harumi zubia.
* Odaiba gauez.
* Tomioka Hachiman santutegia.
* Tokioko Arte Garaikideko museoa.
* Tokioko Erakustazoka.
* Yumenoshima negutegi botanikoa.

## Kanpo estekak

* (Japonieraz) Bunkyō auzoko webgune ofiziala
* Datuak: Q215175
* Multimedia: Koto, Tokyo / Q215175
Auzo bereziak : Adachi | Arakawa | Bunkyō | Chiyoda | Chūō | Edogawa | Itabashi | Katsushika | Kita | Kōtō | Meguro | Minato | Nakano | Nerima | Ōta | Setagaya | Shibuya | Shinagawa | Shinjuku | Suginami | Sumida | Taitō | Toshima :
* Hiriak : Akiruno | Akishima | Chōfu | Fuchū | Fussa | Hachiōji | Hamura | Higashikurume | Higashimurayama | Higashiyamato | Hino | Inagi | Kiyose | Kodaira | Koganei | Kokubunji | Komae | Kunitachi | Machida | Mitaka | Musashimurayama | Musashino | Nishitōkyō | Oume | Tachikawa | Tama ||
* Suprefeturak : Nishitama | Hachijō | Miyake | Ogasawara | Ōshima ||
# Kōriyama (Fukushima)

Kōriyama (japonieraz: 郡山市, Kōriyama-shi) Japoniako Tōhoku eskualdean dagoen Fukushima prefeturako bigarren hiria da. 2014ko erroldaren arabera 328.698 biztanle ditu.

## Historia

Edo Aroan posta hiria izan zen Asaka (安積) izena zuelarik. Meiji berrezarkuntzaren ondoren gobernuaren samuraiek eskatu zuten lurra eta haun agintean nakazaritza asko garatu eta populazioak nabarmen egin zuen gora.
Kōriyama udalerria 1924an eratu zen eta 1997an hiri bihurtu zen. 2011ean Fukushimako istripu nuklearrak astindu zuen lurraldea, zentral nuklearretik 55 kilometro eskasera baitago eta jende ugari ebakuatu behar izan zen.

## Geografia

Fukushima prefeturaren barnealdean dago. Inawashiro aintzira dauka mendebaldean eta Abukuma ibaiak zeharkatzen du hiria.

## Ekonomia

Fukushima prefeturako merkatalgunea da.

## Ondasun nabarmenak

* Hiriaren ikuspegia.
* Unakorowake santutegia.
* Inawashiro aintzira.
* Kaiseizan parkea.

## Hiri senidetuak

* Nara (Japonia) (1971)
* Kurume (Fukuoka) (Japonia) (1975)
* Brummen (Herbehereak) (1988)
* Tottori (Japonia) (2005)

## Kanpo estekak

* (Japonieraz) Kōriyama hiriko webgune ofiziala
* Datuak: Q264206
* Multimedia: Kōriyama / Q264206
# Kōsaka Masanobu

Kōsaka Masanobu (japonieraz: 高坂 昌信, 1527 – 1578ko ekainaren 12a) , baita Kasuga Toratsuna (japonieraz: 春日 虎綱) ere, Japoniako historiako Sengoku Aroan, Takeda Shingenen zerbitzaririk leialenetako bat izan zen, eta honen hogeita lau jeneraletako bat bezala hartua izan zen. Etengabe ematen zaio Kōyō Gunkan lanaren egiletza, Takeda klanaren historia eta bere taktika militarrak erregistratzen dituena, baina, berriki eginiko ikerketa batzuk, jatorrizko idazleek, liburuari sinesgarritasuna emateko Kōsakaren izena erabili zutela diote.
Masanobu eta Shingenen arteko harremana, 1543an hasi zen, Masanobuk 16 urte eta Shingenek 22 urte zituenean, euren artean egon zen maitasun harreman baten ondorioz. Harreman mota hauek, modako egon ziren Japonia aurremodernoan, eta shudo izenarekin ezagutzen ziren. Biek sinatutako maitasun ituna, Tokioko Unibertsitateko Artxibategi Historikoan dago.
Kaizu gazteluaren kargu zegoen jeneral bezala, Masanobuk paper garrantzitsua izan zuen Kawanakajimako laugarren guduan, ke seinaleekin informatuz Uesugi Kenshinen mugimenduei buruz hau hurbiltzen zihoanean, eta, beraz, ustekabeko eraso bat prestatu zuten Saijo-yaman. Taktika honek huts egin zuen arren, Masanobu, bere soldaduen buru joan zen Uesugiren tropak atzeguardiatik erasotzera, eta, beraz, Takedatarrak garaile irten ziren.
Kosaka Masanobuk, argi eta garbi kritikatu zuen Takeda Katsuyori zenbait alditan, eta, beraz, honen zerbitzutik "erretiratzera" behartua izan zen 1578an. Masanobu, beranduxeago hil zen, urte horretan bertan.
* Datuak: Q2477835
* Multimedia: Kosaka Masanobu / Q2477835
# Kōtoku-in

Kōtoku-in (japonieraz: 高徳院) Japoniako Kamakura hiriko tenplu budista da bertan dagoen Budaren estatua erraldoiagatik ezaguna da, Daibutsu (japonieraz: 大仏) izenaz ezagutzen dena eta Japoniako ikur garrantzitsuenetakoa dena.

## Historia

Buda Handia Kamakura Aroan 1252 urtean eraikia izan zela pentsatzen da, Kamakura Japoniako hiriburua izan zen garaian hain zuzen ere. Aurretik 1243an egurrezko Buda erraldoia izan zen bertan baina ekaitz batez asko kaltetu zuen eta brontzezkoa egiteko eskaera egin zuen Inada-no-Tsubone andreak. Egileak Ōno Gorōemon edo Tanji Hisatomo izan bide ziren, garai hartako eskultore onenak baitziren. Budaren belarrietan urrezko aztarnak aurkitu dira eta urrez estalia egion zeneko hipotesia ere plazaratu izan da. Dena den ez da zurra gaur eguingo Buda iorduan eraikitakoa den ala ez. Jakina dena da Etxe baten barruan eraiki zutela, Narako Tōdai-ji tenplukoaren antzera.
1334an ekaitz berri batek etxea suntsitu zuen eta berreraikia izan zen, baina 1369an ekaitz berri batek suntsitu eta bigarren aldiz berreraiki zen. 1498an tsunamia izan zen eraikina bota zuena eta ordutik Budaren estatua aire librean egon da. Azkenik 1923ko Kantōko lurrikara handiak oinarria kaltetu zuen. 1960-61 urteetan lepoa sendotu zitzaion lurrikaren astinduak ongi jasan zitzan.

## Budaren ezaugarriak

Daibutsuaren altuera 13'35 metrotakoa da, oinarria barne, eta 121 tona inguru pisatzen ditu. Brontzez egina dago eta barrua hutsa du. Horrela turistak barnera sar daitezke. Bizkarrean bi leiho dauzka barruan sortzen den berotasuna ateratzeko.
Beste ezaugarri batzuk:
* Aurpegiaren luzera: 2'35 m.
* Begiaren luzera: 1 m.
* Ahoaren luzera: 0'82 m.
* Belarriaren luzera: 1'90 m.
* Belaunen arteko distantzia: 9'10 m.
* Hatz lodiaren zirkunferentzia: 0'85 m.

## Literatura

Rudyard Kipling idazleak Kim eleberrian (1901) Kamakurako Buda izeneko poesia argitaratu zuen. Kipling bera 1892an Kamakura izan omen zen.

## Kanpo estekak

* (Ingelesez) Kōtoku-in tenpluaren webgunea
* Datuak: Q672056
* Multimedia: Kōtoku-in / Q672056
# Kōyō Aoyagi

Kōyō Aoyagi, japonieraz 青柳 晃洋 (Fukuoka, 1980ko abenduaren 25a), beisbolean lehiatzen den kirolari japoniarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina lortu zuen Japoniako taldearekin, AEB eta Dominikar Errepublikaren aurretik.
Taldea, honako hauek osatzen zuten: Kōyō Aoyagi, Suguru Iwazaki, Masato Morishita, Hiromi Itoh, Yoshinobu Yamamoto, Masahiro Tanaka, Yasuaki Yamasaki, Ryoji Kuribayashi, Yūdai Ōno, Kodai Senga, Kaima Taira, Ryutaro Umeno, Takuya Kai, Tetsuto Yamada, Sōsuke Genda, Hideto Asamura, Ryosuke Kikuchi, Hayato Sakamoto, Munetaka Murakami, Kensuke Kondo, Yuki Yanagita, Ryoya Kurihara, Masataka Yoshida eta Seiya Suzuki-k.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Gizonezkoa. |

## Erreferentziak

* ↑ Kōyō Aoyagi olympedia.org (Ingelesez)

## Kanpo estekak

* Datuak: Q22117711
* Multimedia: Koyo Aoyagi / Q22117711
# Kōra Taisha

Kōra taisha (japonieraz: 高良大社) Japoniako Fukuoka prefeturan dagoen santutegi xintoista da, Kurume hirian dagoena.

## Historia

V mendean inauguratu zen eta X mendeko Engishiki izkribuan Chigoku probintziako santutegi garrantzitsuenetakoa dela esaten da.
Gaur egun ikusgai dauden eraikinak ordea XVII mendekoak dira, torii-a 1654koa eta Honden, Haiden eta Heiden eraikinak 1661 urtekoak. Guztiak ere Japoniako Kultur Ondare garrantzitsu izendatu ditu gobernuak.

## Kanpo estekak

* (Japonieraz) Webgune ofiziala
* Datuak: Q715647
* Multimedia: Kōra-taisha / Q715647
# Kōraku-en

Kōraku-en (japonieraz: 偕楽園) Okayaman dauden lorategi famatuak dira, Japoniako "hiru lorategi ederrak" osatzen dituzte Kairaku-en (Mito) eta Kenroku-en (Kanazawa) lorategiekin batera.

## Historia

Okayamako jauna zen Ikeda Tsunamasak sortu zituen lorategiak 1700 urtean eta ordutik gaur arte ia aldaketarik gabe mantendu da Tsuda Nagatadak egindako diseinua. Hasiera batean Koen izena eman zitzaion Okayamako gazteluaren atzealdean baitzegoen baina 1871 urtean Kōraku-en izena hartu zuen "sen-yu-koraku" izpirituaz (besteak baino lehenago tristetu, besteek baino beranduago disfrutatu) eraikia baitzen.
1884 urtean Okayama prefeturaren esku gelditu zen eta publikoari ireki zizkion ateak. 1934ko uholdeek eta 1945eko bonbaketek kaltetu bazuten ere berreraikia izan zen Edo Aroko margo eta dokumentuei jarraituz.

## Lorategiak

Asahi ibaiaren iparraldeko ertzean kokaturik dago uharte txiki batean. Kaiyu estiloan diseinatu zen eta bidexkak putzuak, muinoak te-etxeak eta errekak zeharkatzen ditu.
Guztira 133.000 m²-ko azalera dauka. Erdian Sawa-no-ike (padura putzua) dago eta hiru uharte txiki ditu, Kyoto ondoko Biwa aintziraren paisaien erreplikak dituztenak.

## Iruditegia

* Enyo-tei etxea.
* Sawa-no-ike putzua.
* Mino-shima.
* Ibilbideak.
* Parkea, atzean Okayamako gaztelua.
* Okayamako gaztelua.

## Kanpo estekak

* (Japonieraz) Webgune ofiziala
* Datuak: Q1377689
* Multimedia: Kōraku-en / Q1377689
# Kōshikē

Urkamendua (japonieraz: 絞死刑, Hepburn: Kōshikē) 1967ko Nagisa Oshima japoniar zinema zuzendarien filma da.

## Sinopsia

Oharra: Atal honek istorio osoa edo amaiera argitzen du.
Neska japoniar batzuk bortxatzeagatik eta hiltzeagatik heriotza zigorra ezarritako R gaztearen exekuzioak huts egin ostean, haren kartzelariek bere delitua gogorarazi behar diote, amnesia baitauka.

## Aktoreak

* Kei Sato : alkaidea
* Fumio Watanabe : hezitzailea
* Toshirô Ishido : apaiza
* Masao Adachi : presozaina
* Rokko Toura : medikua
* Hosei Komatsu : abokatua
* Masao Matsuda : idazkaria
* Akiko Koyama : korear emakumea
* Do-yun Yu : presoa
* Nagisa Oshima : narratzailea
* Masayuki Hoshi
* Yuki Osaka
* Daiji Ozeki
* Keiko Sakurai
* Shizui Sato : presozaina
* Kurumi Suzuki
* Akiko Terayima
* Takashi Ueno : presozaina
* Takao Usui

## Erreferentziak

* ↑ www.sansebastianfestival.com

## Kanpo estekak

* Datuak: Q926134
# La Guadeloupe (Quebec)

La Guadeloupe Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen Beauce-Sartigan konderriko eskualde udalerria da.. 2011ko zentsoaren arabera 1,787 biztanle zituen 32.62 kilometro koadroko azaleran.

## Kanpo estekak

* Datuak: Q3209643
* Multimedia: La Guadeloupe / Q3209643
# La Guajira (departamendua)

La Guajira (Wayuu hizkuntzan: Wajiira) Kolonbiako 32 departamenduetako bat da, herrialdearen iparraldean dagoena, Guajira penintsulan, Karibeko eskualdean. Iparraldean Karibe itsasoarekin du muga, ekialdean Venezuela eta Karibe itsasoarekin, hegoaldean Cesar departamenduarekin eta mendebaldean Magdalena departamendua eta Karibe itsasoarekin. 20.848 kilometro koadroko eremua du, eta 2016an 985.498 biztanle zituen. Hiriburua Riohacha da (213.046 biztanle 2010ean). Guztira 37 udalerri ditu.

## Erreferentziak

* ↑ Departamento de La Guajira, todacolombia.com
* ↑ Statoids.com: Departments of Colombia, statoids.com
* ↑ «Censo General 2005 - Proyecciones nacionales y departamentales de población 2005-2020», dane.gov.co
* ↑ Riohacha: Proyección población 2010, dane.gov.co

## Kanpo estekak

* Zubiria, Pello, Kolonbiako ikatzak soberan ditu Wayuu andreak Argia, 2083 zenbakia. 2007ko apirilaren 8a.
* Datuak: Q272747
* Multimedia: La Guajira Department / Q272747
# La Guardia de Jaén

La Guardia de Jaén Jaéngo udalerria da, Comarca Metropolitana de Jaén eskualdean dagoena, Andaluziako elkargo autonomoan. Magina mendilerroaren mendebaldean kokatuta dago, San Marcos muinoaren gainean; bertatik
ibaiaren arana menperatzen da.
2008ko urtarrilaren 1eko erroldaren arabera 3.928 biztanle zituen.

## Ikus, gainera

* Jaéngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1645543
* Multimedia: La Guardia de Jaén / Q1645543
# La Guaira

La Guaira Venezuelako ipar-erdialdeko hiri bat da, La Guaira estatuko hiriburua. Espainiarrek 1577an sortu zuten, Caracasko aldirietan, eta harrezkero hiriburuko portua izan da. Caracasko Gipuzkoar Konpainiak bertatik lan egin zuen. Auzo kolonialean, oraindik zutik dirau La Casa Guipuzcoana (Gipuzkoar Etxea) delakoak.

## Kanpo estekak

* Datuak: Q873405
* Multimedia: La Guaira / Q873405
# La Guancha

La Guancha Tenerife uhartean eta Santa Cruz Tenerifeko probintzian kokatzen den udalerri kanariarra da.

## Kanpo estekak

* (Gaztelaniaz) La Guanchako Udalaren webgunea
* Datuak: Q983556
* Multimedia: La Guancha / Q983556
# La Guerche-de-Bretagne

La Guerche-de-Bretagne (bretainieraz Gwerc'h-Breizh) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q476057
* Multimedia: La Guerche-de-Bretagne / Q476057
# La Guaira (estatua)

La Guaira —2019. urtea arte Vargas izenez ezaguna— Venezuelako iparraldean dagoen estatu bat da. Hiriburua La Guaira du. 1.497 kilometro koadro ditu, eta 2011n 352.087 biztanle zituen.

## Erreferentziak

* ↑ «Diario 2001 | Noticias de actualidad nacionales y el resto del mundo. La marca informativa multiplataforma más importante de Venezuela.» 2001online.com (Noiz kontsultatua: 2024-05-27).

## Kanpo estekak

* Datuak: Q205843
* Multimedia: La Guaira (state) / Q205843
# La Guardia

La Guardia Toledoko udalerria da, Mesa de Ocaña eskualdean dagoena.
2009ko urtarrilaren 1eko erroldaren arabera 2.544 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1632869
* Multimedia: La Guardia, Toledo / Q1632869
# La Guerche-de-Bretagne kantonamendua

La Guerche-de-Bretagne kantonamendua Frantziako kantonamendu bat da. Ille eta Vilaine departamenduan dago, Bretainia (eskualdea) eskualdean. Guztira 31 udalerri ditu eta La Guerche-de-Bretagne da bere hiriburua.

## Kanpo estekak

* Datuak: Q1725616
# Keiviita-(Y)

Keiviita-(Y) silikato motako minerala da eta thortveitita taldearen kidea da.

## Ezaugarriak

Keiviita-(Y) silikato mineralaren formula kimikoa hau da: ${\ce {Y2Si2O7}}$. ]]ren arabera sortzen ditu kristalak. Mohs eskalaren arabera duen gogortasunaren balioa 4 - 5 da.

## Erreferentziak

* 1 2 (Ingelesez) «Keiviita-(Y): Mineral information, data and localities.» www.mindat.org (Noiz kontsultatua: 12-05-2019).
# Keixtui-Gaña

Keixtui-Gaña Elgeako mendilerroan dagoen mendi bat da. Mendilerro honen ekialdeko muturrean dago, Urkilla mendilerrora igaro aurretik, Elgeakoan dagoen azkeneko mendia da. Bere garaiera, 1.132 metrokoa da.

## Irispideak

Arantzazutik, izen bereko labarraren oinera jeitsi behar da. Hemendik, hormigoizko bidea jarraitu behar da, mendebalderantz, handik gutxira, bide hori utzi eta Azpilloste leporaino joateko. Hegoalderantz jarraituz, Gainlabur leporaino iritsi behar da. Azkenik, hemendik berehala heltzen da mendi honen tontorrera
Barriatik, herrixka honen amaieran dauden baserrien ondotik doan bidea hartu eta Gaboño mendia beti aurrean dagoela jarraitu behar da. Los Segundoseko hesia igaro behar da eta, gorago, Baltiako Eskortaren hondakinak zeharkatu beharko dira. Gorantz jarraitu ahala, eta muino luzanga bat igotzen jarraitzen den heinean, bidea belartsu bihurtuko da. Zelairik zelai igaro beharko da Gaboñorako bidea, honen tontorrera iritsi arte. Behin Gaboñoren tontorrean, ekialdera hartzea baino ez da geratzen, Keixtui-Gaña mendiaren tontorrera iristeko.

## Beste izen batzuk

* Geriztui

## Berezitasunak

Tontorrean, mugarri bezala funtzionatzen duen harri bat dago, postontzitik gertu.

## Kanpo estekak

* Datuak: Q12261410
# Keiya Nakami

Keiya Nakami (japonieraz: 中美 慶哉, 1991ko irailaren 23a - ) Japoniako futbolaria da.
Hainbat futbol taldetan jokatu du, esaterako Tochigi SC.

## Kanpo estekak

* (Japonieraz) J.League Data Site
* Datuak: Q17227048
# Keizer (Oregon)

Keizer Oregongo hiri bat da. Marion konderrian kokatua dago. 2010ean 36.478 biztanle zituen, 18,36 kilometro koadrotan banatuta.

## Ikus, gainera

* Marion konderria

## Kanpo estekak

* Datuak: Q1762871
* Multimedia: Keizer, Oregon / Q1762871
# Keiu Virro

Keiu Virro (Tallinn, Estonia, 1987ko abenduaren 2a) estoniar antzerki kritikaria eta kultur kazetaria da.
2006an Hugo Treffner Lizeoan graduatu zen. 2009an graduatu zen Tartuko Unibertsitatean graduatu zen Semiotika eta Kultur Teorian espezializatuz. 2012an Tallinngo Unibertsitatean Kultur Teorian master titulua lortu zuen.
2010 eta 2013 bitartean Mürileht egunkariko antzerki ataleko zuzendaria izan zen. 2014tik Klassikaradio irrati kateko Teatriluup irratsaioaren editorea eta esataria da. 2016az geroztik Eesti Päevaleht egunkariko kultur erredakzio sailean egiten du lan.
2022an Reet Neimar Kritika Saria irabazi zuen.

## Sariak

* Reet Neimar Kritika Saria (2022)

## Erreferentziak

* ↑ (Estonieraz) Weidebaum, Reet. (2022-03-27). «Keiu Virro: kriitika ei saagi alati kõigile lõpuni meeldida» Eesti Rahvusringhääling (Noiz kontsultatua: 2024-04-30).

## Kanpo estekak

* Datuak: Q105824591
# Keizo Adachi

Keizo Adachi (japonieraz: 足立 恵蔵, 1972ko urtarrilaren 25a - ) Japoniako futbolari ohia da.
Hainbat futbol taldetan jokatu du, esaterako Verdy Kawasaki.

## Kanpo estekak

* (Japonieraz) J.League Data Site
* Datuak: Q23828924
# Keiviita-(Yb)

Keiviita-(Yb) silikato motako minerala da eta thortveitita taldearen kidea da.

## Ezaugarriak

Keiviita-(Yb) silikato mineralaren formula kimikoa hau da: ${\ce {Yb2Si2O7}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 - 5 da.

## Erreferentziak

* 1 2 (Ingelesez) «Keiviita-(Yb): Mineral information, data and localities.» www.mindat.org (Noiz kontsultatua: 12-05-2019).
# Keiya Sento

Keiya Sento (japonieraz: 仙頭 啓矢, 1994ko abenduaren 29a - ) Japoniako futbolaria da.
Hainbat futbol taldetan jokatu du, esaterako Kyoto Sanga FC.

## Kanpo estekak

* (Japonieraz) J.League Data Site
* Datuak: Q28068991
# Keiya Shiihashi

Keiya Shiihashi (japonieraz: 椎橋 慧也, 1997ko ekainaren 20a - ) Japoniako futbolaria da.
Hainbat futbol taldetan jokatu du, esaterako Vegalta Sendai.

## Kanpo estekak

* (Japonieraz) J.League Data Site
* Datuak: Q27918175
# Labaria

Labaria Otsagabiko auzoa da, Anduña errekaren iparraldean kokatutakoa. Ibai honen bestaldean Urrutia dauka, eta herriko zubi nagusiaren bidez harekin lotuta dago.
Bere aldean Irigoien auzoa ekialdean eta Iribarren mendebaldean ditu.
Labarian Udaletxea eta Eliza ditugu.

## Kanpo estekak

* Datuak: Q12261763
# Labarna I.a

Labarna I.a, hititar inperioaren sortzailea izan zen, ustez, K.a. 1680 eta 1650 bitartean gobernatu zuena, bere oinordekoa, bere biloba Hattusili I.a izango zelarik.
Ez da errege honi buruzko ebidentzi zuzenik mantendu, lehen aldiz, Telepinuren Erreskriptoan aipatua agertzen dena, mende t'erdi beranduago gobernatu zuen errege hititar bat. Erreskriptoan, Labarna, erresuma, "itsasoraino" hedatu zuen errege boteretsu bat bezala agertzen da, bere berehalako oinordeko izan ziren Hattusili I.a eta Mursili I.aren erregealdi oparoentzako oinarria jarriz.
Hititar errege gehienek, Labarna, errege titulu bezala hartu zuten (Zesar titulua erromatar enperadoreen artean bezala), honek, historialari batzuk, Labarna benetan existitu ez izanaren ideia proposatzera eraman dituelarik, eta Telepinuren Erreskriptoaren erreferentziak Hattusili I.ari eman beharko litzaizkiokeela.

## Familia

Zuhaitz genealogikoa :
PU-Sarruma
Papahdilmah
Labarna I.a :

## Kanpo estekak

* Datuak: Q313312
# Labariko zubia

Labariko zubia Zaraitzu ibaxako Otsagabia udalerrian harrizko zubi bat da, Anduña ibaiaren gainean.

## Zubia

Zubiak Labaria eta Urrutia auzoak lotzen ditu.

## Erreferentziak

* Nafarroako Entziklopedia Handia | OTSAGABIA. (Noiz kontsultatua: 2021-10-28).

## Ikus, gainera

* Otsagabia
* Anduña

## Kanpo estekak

* Datuak: Q110775709
# La Nuit où Laurier Gaudreault s'est réveillé

La Nuit où Laurier Gaudreault s'est réveillé franko-kanadar telesail laburra da, Xavier Dolanek Club Illicorako sortua.

## Sinopsia

Oharra: Atal honek istorio osoa edo amaiera argitzen du.
Bi mutil eta neska bat dira protagonista, nerabezaroaren loraldian dauden hiru adiskide bereizezin, 1990eko hamarkadako eta egungo Kanada flashbacken bidez elkartzen dituen istorio honetan. Bortxaketa bat da narrazioaren ardatza. Gertakari horrek hirukotearen laguntasuna hautsiko du, eta bideak bananduko ditu. 30 urte geroago, ordea, amaren gaixotasunak berriz ere elkartzera bultzatuko ditu, eta iraganeko zauri sakonak irekiko.

## Aktoreak

* Julie Le Breton : Mireille « Mimi » Larouche
* Patrick Hivon : Julien « Ju » Larouche
* Éric Bruneau : Denis « Den » Larouche
* Xavier Dolan : Elliot « Eli » Larouche
* Magalie Lépine-Blondeau : Chantal Gladu
* Anne Dorval : Madeleine « Mado » Larouche
* Julianne Côté : Stéfanie

## Erreferentziak

* ↑ «Ez ezazu ama hil, arren» Berria 2023-06-24 CC BY-SA 4.0 lizentziapean.

## Kanpo estekak

* Datuak: Q115300297
# La Orden

La Orden Valle de Tobalinako herria da, Burgosen. Espainiako Estatistika Institutuaren arabera, 2007an 8 biztanle zituen.
Jerea ibaiaren haranean dago, 612 metroko altueran.

## Kanpo estekak

* Datuak: Q5964590
# La Nueva España

La Nueva España Asturiasko Printzerriaren (Espainia) egunkaririk salduena da, egunero argitaratzen dutena gaztelaniaz.
Ideologikoki, joera kontserbadorea dauka.

## Kanpo estekak

* (Gaztelaniaz) Egunkariaren webgunea
* Datuak: Q2227240
# La Omega

Saioa García Rodríguez (Gasteiz, 1987ko martxoaren 20a), La Omega izen artistikoz ezaguna, arabar B-girl eta rap, reggae edota dancehall femcee da. 2009an bere lehen lanak argitaratu zituen, “Señorita Drama” eta “Kabrona Nena” izenekoak.
# La Nuit américaine (filma)

La Nuit américaine 1973ko François Truffaut frantziar zinema zuzendariaren komedia dramatikoa da. Filmak ingelesa ez den hizkuntza batean egindako film onenaren Oscar Saria irabazi zuen.

## Argumentua

Oharra: Atal honek istorio osoa edo amaiera argitzen du.
Nizako estudio batean Je vous présente Paméla melodrama grabatzera doazenean, zuzendariak era askotako arazoak ditu.

## Aktoreak

* Jacqueline Bisset : Julie Baker
* Jean-Pierre Léaud : Alphonse
* Jean-Pierre Aumont : Alexandre
* Valentina Cortese : Séverine
* François Truffaut : Ferrand
* Dani : Liliane
* Alexandra Stewart : Stacey
* Nathalie Baye : Joëlle
* Jean Champion : Bertrand
* Nike Arrighi : Odile
* David Markham : Nelson doktorea
* Bernard Ménez : Bernard
* Jean-François Stévenin : Jean-François
* Xavier Saint-Macary : Christian
* Marie Poitevin : Marie
* Graham Greene : aseguru-ajentea
* Claude Miller : bezeroa
* Gaston Joly : Lajoie
* Zénaïde Rossi : Madame Lajoie
* Maurice Séveno : kazetaria

## Kanpo estekak

* Datuak: Q909816
# La Oliva

La Oliva Fuerteventura uhartean eta Las Palmasko probintzian kokatzen den udalerri kanariarra da.
1880ra arte Fuerteventurako hiriburua izan zen.

## Kanpo estekak

* (Gaztelaniaz) La Olivako Udalaren webgunea
* Datuak: Q594892
* Multimedia: La Oliva / Q594892
# La Olmeda de Jadraque

La Olmeda de Jadraque Guadalajarako udalerria da, Sierra norte de Guadalajara eskualdean dagoena.
2009ko urtarrilaren 1eko erroldaren arabera 22 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q1653651
* Multimedia: La Olmeda de Jadraque / Q1653651
# La Orbada

La Orbada Salamancako udalerria da, La Armuña eskualdean dagoena.
2009ko urtarrilaren 1eko erroldaren arabera 247 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1651931
* Multimedia: La Orbada / Q1651931
# La Négade punta

La Négade punta (frantsesez: Pointe de la Négade) Girondako lurmuturra da, Médoc penintsulan dagoena. Soulac-sur-Mer udalerriaren hegoaldean dago eta Grave puntako basoaz inguraturik dago.
Bere bi aldeetan hondartza bi (Amélie eta Gurp) ditu

## Erreferentziak

* ↑ Sud-Ouest Européen, Revue géographique des Pyrénées et du Sud-Ouest. 1998ko otsaila, 81-82 or..

## Kanpo estekak

* Datuak: Q3393677